S-987/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. febrúar 2023, á hendur M-x-x P-x-x S-x-x, kt. [...], [...], [...], I.

Fyrir umferðarlagabrot með því að hafa, miðvikudaginn 4. maí 2022, ekið bifreiðinni [...] sviptur ökurétti um Suðurfell í Reykjavík, þar sem lögregla hafði afskipti af ákærða.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Fyrir umferðarlagabrot með því að hafa, fimmtudaginn 16. júní 2022, ekið bifreiðinni [...] sviptur ökurétti um Vesturlandsveg við Lambahagaveg í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Fyrir umferðarlagabrot með því að hafa, föstudaginn 17. júní 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 225 ng/ml, díazepam 92 ng/ml og nordíazepam 170 ng/ml) um Elliðabraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mg. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birt samkvæmt lögum. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 1. febrúar 2023, gekkst ákærði undir greiðslu lögreglustjórasektar 3. nóvember 2021, meðal annars vegna aksturs undir áhrifum ávana- og fíkniefna. Þá var ákærða gert að greiða sekt að fjárhæð kr. 380.000 með dómi [...] 2022, meðal annars vegna aksturs undir áhrifum ávana- og fíkniefna, auk þess sem hann var sviptur ökurétti. Var dómurinn hegningarauki við framangreinda lögreglustjórasátt. Brot ákærða samkvæmt ákæru voru framin áður en framangreindur dómur frá [...] sl. var kveðinn upp og verður ákærða því dæmdur hegningarauki nú, sbr. 78. gr. laga nr. 19/1940. Við ákvörðun refsingar í máli þessu verður því við það miðað að ákærði hafi nú í annað sinn gerst sekur um akstur undir áhrifum ávana- og fíkniefna, en í fyrsta sinn gerst sekur um akstur sviptur ökurétti.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 7 6 0.000 króna sekt til ríkissjóðs, sem ákærða ber að greiða innan fjögurra vikna frá birtingu þessa dóms að telja, en sæta ella fangelsi í 34 daga.

Með vísan til lagaákvæða í ákæru er ákærði sviptur ökurétti í 3 ár, frá birtingu dómsins að telja.

Ákærði greiði 159.568 krónur í sakarkostnað.

Af hálfu ákæruvaldsins flutti málið H-kvk-nf R-kvk-nf H-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, M-x-x P-x-x S-x-x, greiði 7 6 0.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 34 daga.

Ákærði er sviptur ökurétti í 3 ár frá frá 16. mars 2030 aðtelja.

Ákærði greiði 159.568 krónur í sakarkostnað.

K-kvk-nf R-kvk-nf G-kvk-nf